Up-3047/08, U-I-308/08
Natisni
Opravilna št.:
Up-3047/08, U-I-308/08
Datum odločitve:
12. 3. 2009
ECLI:
ECLI:SI:USRS:2009:Up.3047.08
Akt:
Zakon o splošnem upravnem postopku (Uradni list RS, št. 24/06 – ur. p. b., 126/07 in 65/08) (ZUP), 3. odst. 87. čl.

Zakon o pravdnem postopku (Uradni list RS, št. 73/07 – ur. p. b. in 45/08) (ZPP),  141. čl. ter 1. in 2. odst. 384. čl.

Ustavna pritožba zoper sodbo Višjega sodišča v Kopru št. PRp 447/2008 z dne 24. 11. 2008 v zvezi s sodbo Okrajnega sodišča v Sežani št. PR 135/2008 z dne 5. 9. 2008
Izrek:
Pobuda za začetek postopka za oceno ustavnosti tretjega odstavka 87. člena Zakona o splošnem upravnem postopku (Uradni list RS, št. 24/06 – ur. p. b., 126/07 in 65/08) in 141. člena ter prvega in drugega odstavka 384. člena Zakona o pravdnem postopku (Uradni list RS, št. 73/07 – ur. p. b. in 45/08) se zavrže.

Ustavna pritožba zoper sodbo Višjega sodišča v Kopru št. PRp 447/2008 z dne 24. 11. 2008 v zvezi s sodbo Okrajnega sodišča v Sežani št. PR 135/2008 z dne 5. 9. 2008 se zavrže.
Evidenčni stavek:
Ustavno sodišče zavrže pobudo, če niso izpolnjeni pogoji iz 24.a člena Zakona o Ustavnem sodišču.
Ustavno sodišče zavrže ustavno pritožbo, če jo je vložila neupravičena oseba.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pooblastilo za zastopanje.
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 25.3, 55.b.1.6, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Alexander von Thurn Taxis, Ljubljana
Datum vloge:
17. 12. 2008
Vrsta odločitve:
sklep
Vrsta rešitve:
zavrženje
Dokument:
US28657
Dokument v PDF obliki:
Up-3047-08, U-I-308-08.pdf
78 KB
Prenesite datoteko
Up-3047/08-6
U-I-308/08-5
12. 3. 2009
SKLEP
Ustavno sodišče je v postopku za preizkus pobude in ustavne pritožbe Alexandra von Thurn Taxisa, Ljubljana, na seji 12. marca 2009
sklenilo:
1. Pobuda za začetek postopka za oceno ustavnosti tretjega odstavka 87. člena Zakona o splošnem upravnem postopku (Uradni list RS, št. 24/06 – ur. p. b., 126/07 in 65/08) in 141. člena ter prvega in drugega odstavka 384. člena Zakona o pravdnem postopku (Uradni list RS, št. 73/07 – ur. p. b. in 45/08) se zavrže.
2. Ustavna pritožba zoper sodbo Višjega sodišča v Kopru št. PRp 447/2008 z dne 24. 11. 2008 v zvezi s sodbo Okrajnega sodišča v Sežani št. PR 135/2008 z dne 5. 9. 2008 se zavrže.
Obrazložitev
1. Alexander von Thurn Taxis je v imenu Ismeta Rizvića vložil pobudo, s katero izpodbija v izreku navedene predpise, in ustavno pritožbo zoper sodbi, navedeni v izreku. Ustavnemu sodišču predlaga, naj do končne odločitve zadrži izvrševanje izpodbijanih sodnih odločb in predpisov. Ker pobudi in ustavni pritožbi ni priložil pooblastila za zastopanje, ga je Ustavno sodišče pozvalo, naj predloži pooblastilo za zastopanje, ki bo izpolnjevalo pogoje iz prvega odstavka 24.a člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) za postopek s pobudo in pogoje iz  tretjega odstavka 50. člena ZUstS za postopek z ustavno pritožbo. Ob tem ga je opozorilo na posledice, če ga v danem roku ne bo predložil.
2. Alexander von Thurn Taxis ni predložil pooblastila za zastopanje v postopku s pobudo in v postopku z ustavno pritožbo. Zato je Ustavno sodišče pobudo zavrglo (1. točka izreka). Ker sam ni tisti, ki bi mu bila z izpodbijanima sodbama kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Glede na navedeno je Ustavno sodišče tudi ustavno pritožbo zavrglo (2. točka izreka).
3. Ustavno sodišče je sprejelo ta sklep na podlagi tretjega odstavka 25. člena in šeste alineje prvega odstavka 55.b člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik